REPUBLIKA SRBIJA

NARODNA SKUPŠTINA

Odbor za ustavna pitanja

i zakonodavstvo

04 Broj: 06-2/563-21

28. decembar 2021. godine

B e o g r a d

Z A P I S N I K

82. SEDNICE ODBORA ZA USTAVNA PITANjA I ZAKONODAVSTVO

NARODNE SKUPŠTINE, ODRŽANE 27. DECEMBRA 2021. GODINE

Sednica je počela u 14.00 časova.

Sednicom je predsedavala Jelena Žarić Kovačević, predsednik Odbora.

Sednici su prisustvovali članovi Odbora: Nevena Veinović, Violeta Ocokoljić, Milenko Jovanov, Uglješa Mrdić, Ilija Matejić, Željko Tomić, Đorđe Todorović, Vuk Mirčetić, Dubravka Kralj, Luka Kebara, Toma Fila i Balint Pastor.

Sednici Odbora prisustvovao je Zoran Tomić, zamenik člana Odbora Olje Petrović.

Sednici nisu prisustvovali članovi Odbora: Marija Jevđić, Jovan Palalić, Borisav Kovačević, kao ni njihovi zamenici.

Sednici Odbora prisustvovala je Branka Đorđević, iz Ministarstva finansija.

Na predlog predsednika, dnevni red je dopunjen dvema tačkama dnevnog reda: Razmatranje Predloga zakona o izmenama i dopunama Zakona o finansijskoj podršci porodici sa decom, koji je podnela Vlada, u načelu, kao tačkom 2. i Davanje odgovora Ustavnom sudu povodom postupka za ocenu ustavnosti i saglasnosti sa potvrđenim međunarodnim ugovorom odredbe člana 178. stav 3. Zakona o opštem upravnom postupku („Službeni glasnik RS”, br. 18/16 i 95/18 – autentično tumačenje), kao tačkom 3.

Na predlog predsednika, Odbor je jednoglasno (12 glasova za) utvrdio sledeći dopunjen

**D n e v n i r e d:**

- Usvajanje zapisnika sa 81. sednice Odbora

1. Razmatranje Predloga zakona o izmeni Zakona o rokovima izmirenja novčanih obaveza u komercijalnim transakcijama, koji je podnela Vlada (broj 011-2292/21 od 9. decembra 2021. godine), u načelu

2. Razmatranje Predloga zakona o izmenama i dopunama Zakona o finansijskoj podršci porodici sa decom, koji je podnela Vlada, u načelu( broj 011-2437/21, od 24. decembra 2021. godine)

3. Davanje odgovora Ustavnom sudu povodom postupka za ocenu ustavnosti i saglasnosti sa potvrđenim međunarodnim ugovorom odredbe člana 178. stav 3. Zakona o opštem upravnom postupku („Službeni glasnik RS”, br. 18/16 i 95/18 – autentično tumačenje)

Pre prelaska na odlučivanje o tačkama dnevnog reda, Odbor je jednoglasno (12 glasova za) usvojio zapisnik 81. sednice Odbora.

**Prva tačka dnevnog reda:** Razmatranje Predloga zakona o izmeni Zakona o rokovima izmirenja novčanih obaveza u komercijalnim transakcijama, koji je podnela Vlada (broj 011-2292/21 od 9. decembra 2021. godine), u načelu

Odbor je razmotrio Predlog zakona o izmeni Zakona o rokovima izmirenja novčanih obaveza u komercijalnim transakcijama, koji je podnela Vlada u načelu i smatra da je Predlog zakona u skladu sa Ustavom i pravnim sistemom Republike Srbije.

Odbor je odluku doneo jednoglasno (13 glasova za).

Za izvestioca Odbora na sednici Narodne skupštine određen je Ilija Matejić, član Odbora.

**Druga tačka dnevnog reda:** Razmatranje Predloga zakona o izmenama i dopunama Zakona o finansijskoj podršci porodici sa decom, koji je podnela Vlada, u načelu( broj 011-2437/21, od 24. decembra 2021. godine)

U diskusiji su učestvovali Vuk Mirčetić, Uglješa Mrdić, Zoran Tomić i Ilija Matejić.

Odbor je razmotrio Predlog zakona o izmenama i dopunama Zakona o finansijskoj podršci porodici sa decom, koji je podnela Vlada u načelu i smatra da je Predlog zakona u skladu sa Ustavom i pravnim sistemom Republike Srbije.

Odbor je odluku doneo jednoglasno (13 glasova za).

Za izvestioca Odbora na sednici Narodne skupštine određen je Ilija Matejić, član Odbora.

**Treća tačka dnevnog reda**: Davanje odgovora Ustavnom sudu povodom postupka za ocenu ustavnosti i saglasnosti sa potvrđenim međunarodnim ugovorom odredbe člana 178. stav 3. Zakona o opštem upravnom postupku („Službeni glasnik RS”, br. 18/16 i 95/18 – autentično tumačenje)

Dopisom od 24. decembra ove godine, Vlada je uputila Narodnoj skupštini Mišljenje povodom pokrenutog postupka za ocenu ustavnosti i saglasnosti sa potvrđenim međunarodnim ugovorom odredbe člana 178. stav 3. Zakona o opštem upravnom postupku („Službeni glasnik RS”, br. 18/16 i 95/18 – autentično tumačenje).

Odbor je jednoglasno (14 glasova za) odlučio da dostavi Ustavnom sudu odgovor kao u predloženom tekstu.

Sednica je završena u 14,15 časova.

Sastavni deo zapisnika čine stenografske beleške.

SEKRETAR PREDSEDNIK

dr Radoje Cerović Jelena Žarić Kovačević